Det Sibiriske Khanat
Det Sibiriske Khanat, fra 1420'erne en af arvtagerstaterne efter det mongolske rige Den Gyldne Horde, der da var ved at gå i opløsning. Khanatet, der havde sit center i Kasjlyk nær Tobolsk, omfattede den vestlige del af Sibirien med flere tyrkisksprogede folkeslag. Khanatet fik sit knæk, da Jermak Timofejevitj i 1582 erobrede Kasjlyk og fordrev khanen. I de følgende år blev det underlagt Moskva.